Daɣen deg tmacahut n Ɛali baba ur s-fkant ara yiwet n tazwara imi tamsiwt Ḥ.M temmeslay-d ugar ɣef sin-nni n yiwudam iɣef tettezzi tmacahut-agi imi tenna-d belli d igellilen ur sɛin ara cci yerna tenna-d, yiwen deg-sen yettruḥu ɣer teẓgi yal ass.Maca aya ur d yelli ara ɣer temsiwt B.Ḥ imi nettat tenna-d kan belli sin n watmaten iɣef tettezzi tmacahutnni yerna yiwen deg-sen d nniya wayeḍ yeḥrec. Ihi, deg tazwart i d-fkant temsiwin-a i d-tban tmeskelt.